'''அதிகாரங்கள் 9 முதல் 10 வரை அதிகாரம் 9 மண்ணுலகிலும் விண்ணுலகிலும் நடக்கும் இறைவழிபாடு 1 முன்னைய உடன்படிக்கையின்படி வழிபாட்டுக்குரிய ஒழுங்குகளும்  மண்ணுலகைச் சார்ந்த திருஉறைவிடமும் இருந்தன.  2 அத்திரு உறைவிடத்தில் முன்கூடாரம் ஒன்று அமைக்கப்பட்டிருந்தது.  அங்கே ஒரு விளக்குத் தண்டும் ஒரு மேசையும் படையல் அப்பங்களும் இருந்தன.  இவ்விடத்திற்குத் 'தூயகம்' என்பது பெயர். [1]